laion/Wikipedia-Exotic huggingface dataset:
מיקרוסופט אופיס 2007

Microsoft Office 2007 היא גרסה של חבילת היישומים המשרדיים מתוצרת מיקרוסופט, Microsoft Office. גרסה זו נקראת גם office 12. לתוכנה 7 חבילות שונות אשר נועדו לצרכים שונים של משתמשים. היא הושקה בינואר 2007 יחד עם מערכת ההפעלה Windows Vista. במהדורה זו שולב לראשונה ממשק ה־Ribboon, ששינה את סידור התפריטים והכפתורים שהיה מקובל בתוכנה עוד מגרסאותיה הראשונות. שינוי זה גרר גם ביקורת ובעקבותיה הימנעות משדרוג Office 2003. במהדורה זו נוסף לראשונה מבנה XML לקבצים, ועל מנת להבדיל בין הקבצים בפורמט החדש לישן קובצי אופיס 2007 הם בעלי תוספת x בסופה (לדוגמה doc הפך להיות docx). בפברואר 2006 הכריזה מיקרוסופט על שם הגרסה החדשה "אופיס 2007". במרץ 2006 הודיעה כי היא דוחה את השקת תוכנת האופיס ללקוחות פרטיים לתחילת 2007, אחר כך הוסבר שדחייה כדי שההשקה תהיה מתואמת עם זו מערכת ההפעלה וינדוס ויסטה. ביולי 2006 הודיעה כי היא דוחה לסוף 2006 את השקת חבילת אופיס 2007 ללקוחות עסקיים והיא שווקה ללקוחות עסקיים החל מ-30 בנובמבר 2006. זמן קצר לאחר ההשקה התפרסמו דיווחים על פרצות אבטחה בתוכנה. בישראל מכירת "אופיס 2007" לא עמדו בציפיות ומיקרוסופט ישראל השיקה, בספטמבר 2007, תוכנית לרוכשי מחשבים חדשים לקבל אותה מותקנת מראש על המחשב ולהתנסות בה קודם לרכישתה למשך 60 ימים. Word 2007 - מעבד תמלילים 2007 Excel - גיליון אלקטרוני PowerPoint 2007 - תוכנה ליצירת מצגת Access 2007 - מסד נתונים Outlook 2007 - דוא"ל ויומן Outlook 2007 עם Business Contact Manager - אאוטלוק לעסקים Publisher 2007 - תוכנה ליצירת פרסומות ותוכן שיווקי Groove 2007 SharePoint Designer 2007 - תוכנה לבניית אתרים InfoPath 2007 OneNote 2007 Project 2007 Visio 2007 מדיה וקבצים בנושא מיקרוסופט אופיס 2007 בוויקישיתוף אתר האינטרנט הרשמי של מיקרוסופט אופיס 2007 אתר האינטרנט הרשמי של מיקרוסופט אופיס 2007 ימי גליק, כל מה שרציתם לדעת על וורד 2007, באתר הארץ, 20 במאי 2008 ליאור הנר, מיקרוסופט מציגים את ויסטה ואופיס 2007 לצרכנים, באתר הארץ, 28 בינואר 2007 קפטן אינטרנט, שם חדש ל-Ms Office הבאה: 2007, באתר הארץ, 15 בפברואר 2006 רונן סרברניק, מיקרוסופט דוחה גם את השקת תוכנת האופיס ללקוחות פרטיים ל-2007, באתר הארץ, 23 במרץ 2006 שמוליק שלח, ‏"הוויסטה והאופיס 2007 יושקו לקראת סוף השנה", באתר גלובס, 9 במאי 2006 רויטרס, מיקרוסופט דוחה את השקת אופיס 2007, באתר הארץ, 30 ביוני 2006 רויטרס, מיקרוסופט דוחה לסוף 2006 את השקת חבילת אופיס 2007 ללקוחות עסקיים, באתר הארץ, 2 ביולי 2006 ליאור הנר, אופיס 2007 תושק לארגונים ב-30 בנוב', באתר הארץ, 5 בנובמבר 2006 IDG, דיווח: פרצות חדשות באופיס 2007, באתר הארץ, 12 באפריל 2007 גיא גרימלנד, מיקרוסופט מפתה לקוחות במבצע של 2007 Office, באתר הארץ, 5 בספטמבר 2007
מועצת העם (סוריה)

מועצת העם הסורית (בערבית: مجلس الشعب) היא הרשות המחוקקת, הפרלמנט של סוריה. הפרלמנט הסורי כולל 250 נציגים הנבחרים אחת לארבע שנים בשיטה אזורית-רובית. על פי החוק הסורי 167 מקומות שמורים לחזית הלאומית הפרוגרסיבית שכוללת את מפלגת הבעת'. המועמד לנשיאות סוריה צריך להיות מאושר על ידי הפרלמנט. מקום משכנו של הפרלמנט הסורי בדמשק. המועצה מתכנסת לפחות שלוש פעמים בשנה ובאירועים מיוחדים. הבחירות לפרלמנט של סוריה ב-2016 נערכו במהלך מלחמת האזרחים ובמחוזות בשליטת המורדים לא נערכה הצבעה. בשנת 2020 נערכו בחירות נוספות בהם המפלגה השולטת זכתה ב-68% מהקולות. הבחירות הפרלמנטריות בסוריה (2012) הבחירות הפרלמנטריות בסוריה (2024) מדיה וקבצים בנושא מועצת העם בוויקישיתוף אתר האינטרנט הרשמי של מועצת העם (בערבית) מועצת העם, ברשת החברתית פייסבוק מועצת העם, סרטונים בערוץ היוטיוב ערך זה הוא קצרמר בנושא רשויות מחוקקות ובנושא סוריה. אתם מוזמנים לתרום לוויקיפדיה ולהרחיב אותו.
חביב שחאדה חנא

חביב שחאדה חנא (בערבית: حبيب شحادة حنا; נולד ב-21 ביולי 1974) הוא מלחין ונגן עוד ובוזוקי ערבי-ישראלי. זוכה פרס אופיר למלחין הטוב ביותר (2007) על סרטו ביקור התזמורת. חנא נולד בכפר ראמה. תחילה למד מדעי המחשב בפקולטה למדעי המחשב בטכניון ומאוחר יותר החליט ללמוד הלחנה באקדמיה למוזיקה ולמחול על שם רובין בירושלים, ומוזיקולוגיה באוניברסיטה העברית בירושלים. בתקופה זו ניהל את הסניף הירושלמי של הקונסרבטוריון הלאומי הפלסטיני ולימד תאוריה ונגינה בעוד. כמו כן, ניגן עם "האנסמבל למוזיקה ערבית" בירושלים. חנא מלחין פסקולים עבור סרטים דוקומנטריים ועלילתיים וכן למחזות. המוזיקה שלו מורכבת מסגנונות רבים: אני כותב מוזיקה ערבית וגם מוזיקה מערבית. יש לי רקע והכשרה במוזיקה קלאסית מערבית וגדלתי על מוזיקה ערבית. בנוסף, אני מושפע גם מרוק ופופ וניתן לשמוע את ההשפעות הללו... מצד אחד אני מת על באך, אבל גם על "פיירוז",אום כולתום, ועל סטינג על הלחנת פסקול ביקור התזמורת זכה ב-2007 בפרס אופיר למלחין הטוב ביותר. ב-2008 ייסד בחיפה את בית הספר למוזיקה "אל משע'ל" (המעבדה, הסדנה) אשר ייחודו הוא בשפת ההוראה - ערבית. חשבתי בעבר שהשינוי חייב להיות מבוסס על פוליטיקה, עכשיו אני מבין שרק מהתרבות הוא יכול לצמוח. רק דרך האמנות אפשר להילחם בדיכוי, בנסיגה לכיוון הדת, ובפיצול החברה. חנא נשוי ומתגורר בחיפה. 2007: ביקור התזמורת 2008: תעודה כחולה 2008: חמישה גברים וחתונה 2008: עץ לימון 2010: "סופיר" 2021: ויהי בוקר מדיה וקבצים בנושא חביב שחאדה חנא בוויקישיתוף חביב שחאדה חנא, במיזם "אישים" לתיעוד היצירה הישראלית חביב שחאדה חנא, במסד הנתונים הקולנועיים IMDb (באנגלית) חביב שחאדה חנא, באתר "אידיבי", מאגר הידע העברי לקולנוע ישראלי ועולמי חביב שחאדה חנא, באתר ספר הקולנוע הישראלי חביב שחאדה חנא, באתר MusicBrainz (באנגלית) חביב שחאדה חנא, באתר Discogs (באנגלית) חמישה גברים וחתונה - המוזיקה, ישראבלוג, 3 באפריל 2008 נעם בן זאב, אל תגידו חפלה, באתר הארץ, 21 בנובמבר 2008
משאש (פירושונים)

משפחת רבנים ממרוקו בעיקר מקנס ומקזבלנקה ומרקש האם התכוונתם ל... יוסף משאש – רבה הראשי הספרדי לשעבר של חיפה שלום משאש – רבה הראשי הספרדי לשעבר של ירושלים חיים משאש – דיין במקנס, ואביו של רבי יוסף משאש. דוד משאש – רבה לשעבר של פריז
ברק (פירושונים)

האם התכוונתם ל... ברק – פריקה של חשמל סטטי הנמצא בעננים בצורת פרץ אור עז, המלווה ברעם, ובהשאלה - כישרון גדול, גאונות ברק (מושב) – מושב בחבל תענך 013 נטוויז'ן – ספקית שירותי תקשורת ועוד, אשר נוצרה מאיחוד חברות בו נכללה גם חברת "013 ברק" ברק (אופטיקה) – צורה של החזרת אור מעצמים חלקים. בדרך כלל מתכות. אישים: ברק בן אבינעם – מנהיג צבאי במקרא, שותפה של דבורה הנביאה חמלקרת ברקה – מצביא קרתגי המכונה גם "ברק", כינוי שעבר גם לבניו, כולל חניבעל אדמונד ברק – מדינאי ופילוסוף אירי אהוד ברק – שר הביטחון, הרמטכ"ל ה-14 וראש ממשלת ישראל העשירי אהרן ברק – נשיא בית המשפט העליון בדימוס איתן ברק – תת-אלוף בצה"ל, מנכ"ל עיריית הרצליה ומנכ"ל ארגון נכי צה"ל אלעזר ברק – קצין חימוש ראשי, מנכ"ל חברת הנפט הלאומית אפרים ברק – עורך דין ישראלי וחבר בבית הדין הבינלאומי העליון לענייני ספורט (CAS) דודו ברק – משורר ופזמונאי ישראלי דומנל ברק – מלך דאל ריאטה דפנה ברק-ארז – פרופסור למשפטים ישראלית חיים ברק – איש צבא ישראלי יונתן ברק – אמן סטנד-אפ, תסריטאי ושחקן ישראלי יעקב ברק – אלוף בצה"ל רפאל ברק – מנכ"ל משרד החוץ אמצעי לחימה: ברק 1 – מערכת הגנה מפני טילים נגד ספינות ברק 8 – מערכת הגנה רב-משימתית פרי מיזם משולב של ישראל והודו. ברק (אקדח) – אקדח תוצרת תעשיות נשק לישראל (לשעבר תע"ש) "ברק" - כינויו של מטוס ה-F-16C/D פייטינג פלקון בחיל האוויר הישראלי מרכבה סימן 4 ברק – הדגם החדיש ביותר של טנק המרכבה ברק – כינויה בצה"ל של גרסה משודרגת לרובה הצלפים H-S Precision Pro Series 2000 HTR בצה"ל: חטיבה 188 (מכונה "עוצבת ברק") - חטיבת שריון סדירה בצה"ל תוכנית ברקים – תוכנית מצוינות של העתודה האקדמית מבצע ברק – מבצע צבאי של חטיבת גבעתי במלחמת העצמאות גדוד ברק - גדוד של חטיבת גולני במלחמת העצמאות ברק כתום – רשת קשר רדיו של פיקוד העורף וגופי החירום וההצלה בישראל ברקאי (פירושונים) בורק ברקת
סנדרו פרטיני

אלסנדרו (סנדרו) פֶּרְטִינִי (באיטלקית: Alessandro (Sandro) Pertini‏; 25 בספטמבר 1896 – 24 בפברואר 1990) היה מדינאי איטלקי אחד ממנהיגי התנועה האנטי פשיסטית, אשר בין 1978 ל-1985 כיהן כנשיא איטליה השביעי. פרטיני נולד במחוז סבונה וסיים את לימודי המשפטים באוניברסיטת ג'נובה. למרות התנגדותו להצטרפות ממלכת איטליה למלחמת העולם הראשונה, נלחם פרטיני בחזית הצפונית במסגרת קרבות החזית האיטלקית. ב-1918 הצטרף למפלגה הסוציאליסטית האיטלקית. לאחר עלייתו לשלטון באיטליה של בניטו מוסוליני, ולאחר הרצחו של ידידו ג'אקומו מאטיאוטי, הפך פרטיני לאחד המתנגדים הבולטים של השלטון הפשיסטי באיטליה. ב-1926 נעצר פרטיני ונשפט למאסר ממושך אולם הצליח לברוח. ב-1943 נאסר פרטיני שוב על ידי כוחות הכיבוש הנאצים באיטליה והוטל עליו עונש מוות. כוחות הפרטיזנים האיטלקיים הצליחו שוב לחלץ את פרטיני, וכך ניצל ממוות בטוח. לאחר סיום מלחמת העולם השנייה, נבחר פרטיני לפרלמנט האיטלקי מטעם המפלגה הסוציאליסטית האיטלקית. ב-1968, הוא נבחר לנשיא הפרלמנט האיטלקי וב-1978, נבחר לכהונת נשיא איטליה. פרטיני נחשב לאחד מנשיאי איטליה האהובים והפופולריים ביותר, וזאת בזכות עברו כלוחם אמיץ בפשיזם האיטלקי. במהלך פעולות הטרור שביצעו חברי ארגון הבריגדות האדומות באיטליה היה זה פרטיני שהתנגד באופן נחרץ לכל כניעה לדרישותיהם. בסיום כהונתו כנשיא הרפובליקה מונה פרטיני, כנהוג באיטליה, לתפקיד סנטור לכל החיים. פרנצ'סקו קוסיגה החליף את פרטיני בתפקיד נשיא הרפובליקה האיטלקית. פרטיני זכור היטב כמי שנכח במשחק הגמר במונדיאל 1982 אשר התקיימה בספרד בין נבחרות איטליה ומערב גרמניה. לאחר ניצחון איטליה הכריז פרטיני כי "איטליה לא תנוצח שוב על ידי הגרמנים". יומיים לאחר מכן קיבל פרטיני את שחקני הנבחרת האיטלקית בבית הנשיא והכריז ש"זהו היום המאושר ביותר שלו כנשיא איטליה". ב-1990 הלך לעולמו ברומא והוא בן 93 שנים ובאיטליה הוכרז יום אבל לאומי. מדיה וקבצים בנושא סנדרו פרטיני בוויקישיתוף אתר האינטרנט הרשמי של סנדרו פרטיני סנדרו פרטיני, באתר אנציקלופדיה בריטניקה (באנגלית) סנדרו פרטיני, ברשת החברתית פייסבוק סנדרו פרטיני, באתר "Find a Grave" (באנגלית)
הרציחות באגם בודום

הרציחות באגם בודום הן שלושה מעשי רצח שהתרחשו על חוף אגם בודום בפינלנד ב-4 ביוני 1960. בליל ה-4 ביוני 1960 חבורה של ארבעה בני נוער (שני בנים ושתי בנות) נפשה בגדת האגם. שלושה מהם נרצחו בדקירות סכין והרביעי נפצע. האדם היחיד ששרד את הרציחות חי חיים תקינים יחסית לאחר מכן. התקשורת הפינית הרבתה לעסוק בנושא ובכל פעם שהתגלו ממצאים חדשים הוא עלה מחדש לכותרות. בשנת 1972 גבר הכריז שהוא הרוצח מאגם בודום, אך חקירת המשטרה הפריכה את עדותו. בתחילת 2005 לשכת החקירות הלאומית הכריזה שהתיק נפתר. לפי ההכרזה הרשמית, נילס גוסטפסון (Nils Gustafsson), האדם ששרד, הוא זה שביצע את הרציחות בפרץ של קנאה, שהצטרף לרגשות טינה ישנים שהיו לו כלפי אחת מהצעירות (שהייתה חברתו בעבר). הצעירה נרצחה באיטיות ובאכזריות בעוד שהנער והנערה האחרים "הוצאו להורג" יחסית במהירות. אחרי יותר מחודשיים של הכנות הוחלט להעמיד את גוסטפסון לדין ב-8 ביוני 2005. המשפט החל ב-4 באוגוסט 2005. התביעה קראה לדון את הרוצח למאסר עולם עקב שלוש הרציחות. לפי התביעה, בחינה מחדש של הראיות בעזרת שיטות מודרניות הצביעה על הנאשם כעל הרוצח. ההגנה לעומת זאת טענה שהרציחות בוצעו על ידי זרים והעובדה שהנאשם סבל מאותן פגיעות כמו שאר הקורבנות, שלא איפשרו לו לרצוח שלושה אנשים, מוכיחות שהוא לא הרוצח. ואכן ב-7 באוקטובר 2005 גוסטפסון זוכה מכל ההאשמות. הרצח המשולש נתן את ההשראה לשמה של להקת הדת' מטאל מלודי צ'ילדרן אוף בודום אשר הוקמה בתחילת שנות התשעים. מדיה וקבצים בנושא הרציחות באגם בודום בוויקישיתוף בדיקת דנ"א גילתה את דם הקורבנות על גבי נעלי החשוד (אנגלית) תחילת המשפט באספו (אנגלית)
אופידום

אופידום (בלטינית: Oppidum ברבים oppida) היא ההתיישבות העיקרית בכל אזור מנהלי של רומא העתיקה. המילה נגזרת מן הלטינית OB-pedum, "שטח סגור", אולי מהמילה pedóm בשפה ההודו-אירופאית הקדומה (Proto-Indo-European language) שמשמעה "שטח כבוש" או "טביעת רגל". יוליוס קיסר תיאר את גאליה של שנות ה-50 לפנה"ס בספרו מלחמת גאליה והשתמש במונח אופידום לתיאור ריכוזי אוכלוסייה גאלים המוקפים בחומה. מקום אליו נמלטו בשעת סכנה ובו ישב השליט המקומי. לפיכך משמש המונח אופידום בימינו לתיאור כל עיר שהתקיימה במערב ומרכז אירופה לפני התקופה הרומאית. הרומאים השתמשו בתשתית עירונית זו על מנת לבסס את שלטונם. במקרים רבים נדד ריכוז האוכלוסין מהגבעה המבוצרת אל המישור בו נמצאת העיר הקיימת עד ימינו אנו. כיום משתמשים ארכאולוגים במונח אוֹפּידה (oppida - כאמור אופידום ברבים) על מנת לתאר שרידים ארכאולוגיים של יישובים מבוצרים באירופה מסוף תקופת הברזל ותחילת התקופה הרומית. מדיה וקבצים בנושא אופידום בוויקישיתוף אופידום, באתר אנציקלופדיית ההיסטוריה העולמית (באנגלית) Oppida ערך זה הוא קצרמר בנושא היסטוריה. אתם מוזמנים לתרום לוויקיפדיה ולהרחיב אותו.
מחנה רעים

מחנה רֵעִים הוא מחנה צבאי של צה"ל אשר ממוקם במערב הנגב, סמוך לקיבוץ רֵעִים. הבסיס מאז שנת 2009 משמש כבסיס האם של אוגדת עזה שעברה אליו בעקבות פריסת צה"ל החדשה שהתהוותה בעקבות תוכנית ההתנתקות. במתקפת הפתע על ישראל ב-2023 התרחש במחנה קרב בין גששי האוגדה לבין גדודי עז א-דין אל-קסאם של החמאס. ראשיתו של מחנה רעים כבסיס שהייה ארעי בתקופת ההתנתקות. מחנה הקבע הוא תוצאה של תהליך תכנון שהחל בשנת 2005 בעקבות הכוונה של צה"ל לסגת משטחי רצועת עזה. כחלק מהמהלך, הוחלט כי כל כוחות צה"ל ירוכזו בפריסה החדשה במחנה אחד. את המחנה תכנן האדריכל צבי מוססקו וחנוכתו התקיימה בשנת 2009 לאחר שמפקדת האוגדה ומפקדות החטיבות המרחביות הכפופות לה עברו לשכון בו. מבני הרווחה במחנה מומנו בעזרת תרומות של יהודים מארצות הברית באמצעות האגודה למען החייל (אדריכל מנהל: רמי יוגב). במחנה מבני ציבור שבנייתם סובסדה באמצעות כספי תרומות שהתקבלו ממספר משפחות יהודיות בארצות הברית; סך תרומות אלה עמד על 50 מיליון שקלים מתוך 185 מיליון השקלים שעלתה הקמת המחנה כולו. ערך מורחב – קרב מחנה רעים ב-7 באוקטובר 2023 במהלך היום הראשון למלחמת חרבות ברזל חדרו מחבלי חמאס לבסיס, הרגו לוחמים ולקחו בשבי אחדים מהם. לאחר 13 שעות של לחימה השיג צה"ל שליטה על הבסיס. בנובמבר 2023 נחנך מחדש חדר חמ"ל לתצפיתניות של גדוד 414. מדיה וקבצים בנושא מחנה רעים בוויקישיתוף טל מויסה, רעים ונהנים, דובר צה"ל מיכאל יעקובסון, מחנה רעים, ביצועים מצוינים: כדאי לשרת באוגדת עזה, Xnet‏, 18 בדצמבר 2011 מיכאל יעקובסון, מחול וחול לקודש: בית הכנסת החדש במחנה רעים, Xnet‏, 5 באוקטובר 2011 יואב זיתון, בני ערובה באופקים ובארי, הושגה שליטה על מפקדת האוגדה אחרי קרבות קשים, באתר ynet, 7 באוקטובר 2023
צ'אנג סונג-טק

קוריאה זהו שם קוריאני; שם המשפחה הוא צ'אנג. צ'אנג סונג-טק (הנגול: 장성택; 22 בינואר 1946 – 12 בדצמבר 2013) היה פוליטיקאי צפון קוריאני וגיסו של מנהיגה הקודם של קוריאה הצפונית, קים ג'ונג איל. צ'אנג נחשב לדמות מפתח במשטר הצפון קוריאני. חוקרים דרום קוריאנים אף העריכו שהוא שלט בפועל לאחר שקים לקה בשבץ מוחי ב-2008, ולאחר מכן לאחר מותו. ב-2009 מונה לתפקיד סגן יושב ראש ועדת ההגנה הלאומית. החל משנת 1965 למד כלכלה פוליטית באוניברסיטת קים איל-סונג. בשנים 1969–1972 למד באוניברסיטת מוסקבה. לאחר חזרתו מברית המועצות התחתן עם קים קיונג הוי, אחותו הצעירה של קים ג'ונג-ייל. צ'אנג סונג-טק היה סגן ראש מחלקת ההדרכה וההכוונה של הוועד המרכזי של מפלגת הפועלים של קוריאה. במערב נחשב למי שעתיד לרשת את מקומו של קים ג'ונג-ייל. אולם, בעת שימוע בפרלמנט הדרום קוריאני ב-24 בינואר 2004 הוכרז שסונג-טק הודח מתפקידו בעקבות טיהורים פוליטיים במפלגה. סונג-טק נראה לראשונה בחזרה בפומבי במרץ 2006, מאז ההדחה, כשלקח חלק במשלחת של קים ג'ונג-ייל ברפובליקה העממית של סין. באוקטובר 2007 הכריזה סוכנות הידיעות המרכזית של קוריאה על מינויו לראש המזכירות של המפלגה האחראי על גופי ביטחון הפנים והגופים הממונים על ביטחון הלאומי (המשטרה החשאית). החל מדצמבר 2008 קודם לעמוד בראש מחלקת ההדרכה והארגון. החל משנת 2009 היה חבר בוועדה הלאומית להגנה ומשנת 2010 סגן יושב ראש הוועדה. בוועידת המפלגה השלישית בשנת 2010 נבחר כחבר-מועמד בלשכה הפוליטית של המפלגה, ואילו אשתו נבחרה לחברה בלשכה הפוליטית. בוועידת המפלגה הרביעית בשנת 2012 נבחר כחבר ללשכת הפוליטית, ואילו אשתו נבחרה, בהמשך לחברותה בלשכה הפוליטית, למזכירות המפלגה. אחרי מות קים ג'ונג איל ב-2011, סין, בהנהגתו של הו ג'ינטאו, ניסתה לקדם את השפעתה בסיוע קבוצה פרו-סינית בהנהגת סונג-טק. בהתאם להחלטת הלשכה הפוליטית של המפלגה ב-8 בדצמבר 2013 הודח מתפקידיו כסגן יו"ר הוועדה הלאומית להגנה ורשות מחלקת ההדרכה והארגון. סונג-טק הודח, לכאורה, בעקבות: "פשעי שחיתות" וכן, "שימוש בסמים, יחסים מגונים עם נשים, הימורים ועוד פשעים". בעקבות ההדחה הוצא משורות המפלגה ונעצר. סוכנות הידיעות המרכזית הקוריאנית פרסמה תמונתו בעת המעצר. מספר ימים לאחר מכן הודיעה סוכנות הידיעות של המדינה כי הוא הוצא להורג, יחד איתו חוסלה הסיעה הפרו-סינית במפלגה. רודן צפון קוריאה הדיח את דודו וחיסל עוזריו, באתר ynet, 3 בדצמבר 2013 דודו של רודן צפון קוריאה הוצא להורג, באתר ynet, 13 בדצמבר 2013
Someone to Watch Over Me

Someone to Watch Over Me (בעברית: מישהו לשמור עלי) הוא אלבום האולפן השלישי של הזמרת הסקוטית סוזן בויל. אלבום הבכורה יצא לאור ב-7 בנובמבר 2011, על ידי חברות התקליטים סייקו ו-קולומביה רקורדס. מתוך האלבום יצאו ארבעה סינגלים בסך הכול. האלבום תואר כ"תערובת מגוונת של מוזיקה" אשר כוללת שירים המושפעים מן המכתבים אשר מעריציה של בויל שלחו לה. עם יציאתו האלבום הגיע למקום השלישי במצעד בילבורד 200. לימים הכריזה בויל כי האלבום יצא לאור ב-1 בנובמבר 2011, בסדרת הטלוויזיה האמריקאית America's Got Talent, אחרי ששרה בה את השיר "You Have to Be There": שיר שנכתב על ידי אגדות להקת הפופ השוודית אבבא: בני אנדרסון וביורן אולבאוס. אחרי הביצוע אמרה: "אני כה מסופקת מהעבודה שהקהל באולם נהנה מהשיר. נהניתי מאוד לשירו. בנוסף, הייתי מאוד מתוחה לבצע שיר "חדש ומרענן", מסוג שאליו אינני רגילה. כאן, ב-America's Got Talent, התחלתי את הקריירה, ואני שמחה לשוב.". בממלכה המאוחדת אלבומה קפץ בבכורתו לצמרת טבלת האלבומים הבריטית, כפי שקפצו ברציפות בבכורתם שני אלבומיה הקודמים של סוזן בויל. בשבוע הבכורה להוצאתו בבריטניה, האלבום מכר 140,000 מיליון עותקים. האלבום מכר 416,000 בארצות הברית, נכון ל-22 בדצמבר 2011. גם באוסטרליה קפץ האלבום לצמרת טבלת האלבומים האוסטרלית ואף הוכרז כאלבום פלטיניום. בארצות הברית גם קפץ האלבום בשבוע הבכורה לצאתו לצמרת טבלת Billboard 200 (מקום 4) ואף לאחר שבועות ספורים קפץ למקום הראשון. בשבוע הראשון להוצאתו מכר האלבום 132,000 מיליון עותקים בארצות הברית. מידע על האלבום Someone to Watch Over Me באתר MusicBrainz מידע על האלבום Someone to Watch Over Me באתר AllMusic האלבום Someone to Watch Over Me באתר ספוטיפיי האלבום ב-Allmusic The Gift, Discogs (באנגלית) "Susan Boyle announces new album 'Someone to Watch Over Me, דיגיטל ספיי (באנגלית)
ערי בירה

זוהי רשימה של ערי בירה בעולם המסודרות בסדר אלפבית של המדינות והטריטוריות בהן נמצאות הערים. מדינות לפי שם מדינה
נולן גולד

נולן גולד (באנגלית: Nolan Gould; נולד ב-28 באוקטובר 1998) הוא שחקן אמריקאי, הידוע בעיקר בזכות דמותו של לוק דאנפי בקומדיה של ABC "משפחה מודרנית". נולן גולד נולד בניו יורק שבארצות הברית, למשפחה מרקע נוצרי. הוריו הם אנג'לה ואדווין גולד. משפחתו עברה לפיניקס סיטי שבאלבמה זמן קצר לאחר לידתו בעקבות הקריירה הצבאית של אביו, וכשהיה בן 5 עברה המשפחה לקליפורניה ולבסוף השתקעה שם, בין היתר לטובת טיפוח קריירות המשחק של נולן ואחיו הגדול איידן, שחקן גם הוא. בניגוד לדמותו ב"משפחה מודרנית" המצטיירת לעיתים כטיפשה, נולן חבר בארגון המנסה. בגיל שלוש נרשם גולד לשיעורי משחק בעקבות אחיו הגדול איידן, וכשנה לאחר מכן החל לדגמן ולהופיע בפרסומות. העבודה הראשונה שלו הייתה צילומים בתחפושת של פיראט לטובת חברת תחפושות. כילד, הוא עבר שיעורי משחק ואלתור. במהלך 2009 הוא הופיע בפרסומות עבור "The Hartford". בין הסרטים שבהם שיחק ניתן לכלול את "Ghoul" ו"חברים בחלל". בנוסף, הוא שיחק בסרטי הטלוויזיה "השעה ה-11" ו"Sweet Nothing in My Ear". בשנת 2009 החל לככב בסדרת הטלוויזיה הפופולרית "משפחה מודרנית" שזכתה בפרס גילדת שחקני המסך בקטגוריית "צוות השחקנים הטוב ביותר". גולד גילם את לוקאס פיליפ "לוק" דאנפי, בן הזקונים של קלייר ופיל (ג'ולי בואן וטיי בארל). גולד שיחק בסדרה לכל אורך עונותיה עד לסיומה ב-2020 לאחר 11 עונות. בשנת 2013 שיחק בקומדיית הנעורים "התנסות חובה" בכיכובה של אוברי פלזה. בשנת 2014 שיחק בדרמה המלחמה "שדה נעליים אבודות" של שון מקנמרה לצידם של ג'ייסון אייזקס וזאק רוריג. ב-2017 השתתף בוידאו קליפ לשיר "1-800-273-8255" של הראפר והיוטיוב לוג'יק. לגולד אוסף, אותו אסף בגיל צעיר, של צעצועים מסוג "Hot Wheels", הוא אוהב לגו ובזמנו הפנוי עוסק בשחייה וספורט. הוא חבר במנסה, רמת ה-IQ שלו עומדת על 150, מה שהופך אותו לגאון, ובניגוד לדמותו ב"משפחה מודרנית", הוא אוהב לקרוא. מדיה וקבצים בנושא נולן גולד בוויקישיתוף נולן גולד, ברשת החברתית פייסבוק נולן גולד, ברשת החברתית אקס (טוויטר) נולן גולד, ברשת החברתית אינסטגרם נולן גולד, במסד הנתונים הקולנועיים IMDb (באנגלית) נולן גולד, באתר AllMovie (באנגלית) נולן גולד, באתר Rotten Tomatoes (באנגלית) נולן גולד, באתר Metacritic (באנגלית) נולן גולד, במסד הנתונים הקולנועיים KinoPoisk (ברוסית) נולן גולד, באתר Last.fm (באנגלית) Nolan Gould Biography Nolan Gould reveals what it's like to be part of a Modern Family 'Modern Family' star Nolan Gould has ties to Alabama Nolan Gould ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
הבלדה על מאוטהאוזן

הבלדה על מאוטהאוזן (The Ballad of Mauthausen) היא יצירה מוזיקלית, שהלחין המלחין היווני מיקיס תאודורקיס. הלחן נכתב למילותיהם של ארבעה שירים שחיבר המשורר היווני יעקבוס קמבנליס בעקבות התנסותו כאסיר במחנה הריכוז מאוטהאוזן במלחמת העולם השנייה (שעליה כתב את ספרו "מאוטהאוזן" ב-1963). היצירה הועלתה לראשונה על ידי תיאודורקיס ב-1966 והושמעה מאז בעולם מספר רב של פעמים, ובכלל זה במהלך הטקס לציון 50 שנים לשחרור מחנה מאוטהאוזן. היצירה זכתה למספר ביצועים, שהידוע שבהם הוא של הזמרת היוונית מריה פרנדורי. אחד מארבעת השירים שבבלדה תורגם לעברית על ידי אביבה אורשלום בשם "שיר השירים" ובוצע ללחנו של תאודורקיס על ידי חנן יובל. אותו שיר ראשון במחזור, הנקרא "שיר השירים", תורגם כבר בראשית שנות השמונים על ידי חנה לויטן ובוצע על ידי תלמידתה חני שפירא. מאוחר יותר נוספה גרסה של יעקב מעוז. אברהם עוז תרגם את השיר במסגרת הצגת "טוב" לטיילור שביים ב-2014 בתיאטרון אלפא לאמנויות המופע. עדי שוורץ, מאוטהאוזן הוא סיפור אמיתי, באתר הארץ, 23 בינואר 2006 The Mauthausen Trilogy תרגומו של יעקב מעוז מתוך אתר "טיפיוט", בארכיון האינטרנט שיר השירים בביצועו של חנן יובל שיר השירים מתוך הצגת "טוב" בתיאטרון אלפא בתרגומו ובימויו של אברהם עוז ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
קפלר-20

קפלר-20 הוא כוכב דמוי שמש שנמצא במרחק של כ-945 שנות אור ממערכת השמש בקבוצת הכוכבים נבל, ומסביבו מערכת כוכבי לכת בת חמישה כוכבי לכת, שמהם שניים קרובים בגודלם לכדור הארץ. טמפרטורת פני השטח שלו דומה לזו של השמש, אך גילו כ-8.8 מיליארד שנים (לעומת השמש- 4.5 מיליארד). ב-20 בדצמבר 2011 פרסמה נאס"א על גילוי שני כוכבי לכת בעלי רדיוס דומה לכדור הארץ המקיפים את קפלר-20. זוהי פעם ראשונה שאושר גילויו של כוכב לכת חוץ-שמשי דמוי גודל ארץ. חמשת כוכבי הלכת מקיפים את קפלר-20 במסלולים קרובים מאוד, בין 0.045 ל-0.35 יחידות אסטרונומיות מכוכב האם (לשם השוואה, מרחקו הממוצע של כוכב חמה מהשמש הוא 0.39 יחידות אסטרונומיות ואילו מרחקו של כדור הארץ כיחידה אסטרונומית אחת). הסדר של כוכבי הלכת במערכת על פי מרחקם מהכוכב הוא f ,c ,e ,b ו-d. כל כוכבי הלכת התגלו על ידי טלסקופ החלל קפלר באמצעות שיטת ליקוי. קפלר-20e הוא כוכב הלכת החוץ-שמשי הראשון שהתגלה שהרדיוס שלו קטן משל כדור הארץ, 0.87 מרדיוס כדור הארץ. נכון לדצמבר 2011, קפלר-22F הוא כוכב הלכת עם הרדיוס הדומה ביותר לרדיוס כדור הארץ, פי 1.034 מרדיוס כדור הארץ. למרות גודלם הדומה לכדור הארץ, התנאים השוררים בהם שונים בתכלית. שניהם נמצאים פנימה מהאזור הישיב של המערכת, והטמפרטורה השוררת על פניהם בלתי אפשרית לחיים. על פי נתוני נאס"א לקפלר-20f טמפרטורת פני שטח של K‏ 705 ולקפלר-22e-‏K‏ 1040. לשלושת כוכבי הלכת האחרים רדיוס הגדול פי 2–3 מרדיוס כדור הארץ. קפלר-11 מדיה וקבצים בנושא קפלר-20 בוויקישיתוף טבלת גילויים של קפלר שבה מופיעים כוכבי הלכת של קפלר-20 מערכת קפלר-20 באתר Extrasolar Planets Encyclopaedia מערכת קפלר-20: חמישה כוכבי לכת שכוללים שניים בגודל דמוי ארץ, 20 בדצמבר 2011, באתר נאס"א קפלר מצא כוכב לכת ראשון דמוי ארץ מחוץ למערכת השמש, וידאו של נאס"א קפלר-20, בבסיס הנתונים SIMBAD לגרמי שמיים אסטרונומיים קפלר-20b באתר נאס"א קפלר-20c באתר נאס"א קפלר-20d באתר נאס"א קפלר-20e באתר נאס"א קפלר-20f באתר נאס"א
ז'אן פוקה

ז'אן פוּקֶה (לעיתים ג'יהאן, בצרפתית: Jean Fouquet‏, 1420–1481) היה צייר ומאייר צרפתי בולט מהמאה ה-15, שהמציא, לכאורה, את הדיוקן המיניאטורי. הוא היה האמן הצרפתי הראשון שנסע לאיטליה כדי לחוות ממקור ראשון את הרנסאנס האיטלקי המוקדם. ז'אן פוקה נולד בטור. מעט מאוד ידוע על חייו: ישנו תיעוד לכך שהיה באיטליה לפני שנת 1447 כיוון שאז יצר את דיוקנו של האפיפיור אאוגניוס הרביעי (Pope Eugene IV) שמת באותה השנה. ובשובו לצרפת הושפע סגנונו מאלמנטים מטוסקנה, ואל מול הסגנון של יאן ואן אייק ומשפחתו שהיה בסיס האמנות הצרפתית המוקדמת של המאה ה-15, פוקה הפך למייסד של בית ספר חדש וחשוב. פוקה עבד בחצר המלוכה הצרפתית, כולל אצל המלך שארל השביעי, ולקראת סוף הקריירה שלו, הוא הפך לצייר החצר (אנ') של לואי האחד עשר. עבודתו יכולה להיות קשורה לניסיון של החצרות הצרפתיים לחזק את הזהות הלאומית הצרפתית בעקבות מאבק ארוך עם אנגליה במלחמת מאה השנים. פוקה היה מאייר ספרים שהתבלט בשל דיוקו בממדים מיניאטוריים. בין היתר אייר את קדמוניות היהודים של יוספוס פלאביוס. איורו של בית המקדש הראשון התבסס על קתדרלת טור שכמעט הושלמה. אחד מציוריו החשובים הוא "מלאן דיפטיך (אנ')" מ-1450, דיפטיכון שהוצג בקתדרלה של מלאן (Melun) ובחלקו השמאלי מופיע סטפנוס הקדוש ובימינו המדונה והילד במראה חיוור כשהם מוקפים במלאכים אדומים וכחולים. הדיוקן העצמי המיניאטורי שיצר משמש כדיוקן המוקדם ביותר מסוגו שידוע כי שרד באמנות המערב, זאת במידה והדיוקנאות הנמצאים בגלריה הלאומית בלונדון ויוצרו על ידי יאן ואן אייק לא היו למעשה דיוקן עצמי, כפי שמרבית ההיסטוריונים לאמנות מאמינים. הכתרת המלך שארל השישי "האהוב" חלקו השמאלי של ה"מלאן דיפטיך" ובו סטפנוס הקדוש איור של בית המקדש בירושלים פומפיוס במקדש בירושלים מדיה וקבצים בנושא ז'אן פוקה בוויקישיתוף תערוכותיו של פוקה (באנגלית) ז'אן פוקה באנציקלופדיה הקתולית (באנגלית) הספרים אותם אייר פוקה (אורכב 07.10.2011 בארכיון Wayback Machine) (באנגלית) ז'אן פוקה, באתר אנציקלופדיה בריטניקה (באנגלית) ז'ן פוקה (1420?-1480?), דף שער בספרייה הלאומית